Maavallutamise järel elas Ungari Euroopa eeskujul korraldatud kuningriigina kolm  sajandit hiilgavaid aegu. Selle aja­järgu kultuuri võime aimata nüüd toimu­vate väljakaevamistc põhjal. Ungari idast toodud kultuur kattus sel sajandil tugeva kristliku kultuurikihiga. Sellest ajast peale pole Euroopa kultuuris ühtegi säärast mo­menti või vaimset voolu, mille mõju po­leks mitte tuntav Ungari vaimuelus. Kesk­aja Ungari oli üldiselt samal haridusastmel kui teisedki Euroopa riigid. Ladina­keelne kirikukirjandus õitses ka seal ja Euroopa suur legendide valdkond leidis sealgi ümbertöötajaid. Kuni  kolmeteistküm­nenda sajandini on säilinud enam kui tu­hat ürikut ja terve rida ungarikeelseid, pea­miselt usulise sisuga koodekseid, mis näi­tavad tugevaid kiriku-kultuuri jälgi. Re­nessanss jõudis Ungarisse kuningas Mátyási valitsemise ajal, viieteistkümnenda sa­jandi teisel poolel. Itaalia humanism juur­dus sügavalt Ungarisse ja sel on peale seal töötavate välismaiste renessansiteadlaste ja kunstnike väärtuslikud esindajad ja vilje­lejad ka ungarlaste hulgas. Tolle õitsva kultuuri pühkis aga varsti ära  ääretu suur rahvuslik löök: Mohácsi kaotus, s. o. türk­laste ilmumine Euroopasse ja sellele järgnev pooleteise sajandi pikkune Türgi valit­susaeg. Sellele ajale langeb juba reformat­sioon. Reformatsioonist peale võttis Ungari osa kõigist vaimseist vooludest (barokist, rokokoost, romantismist, realismist), mis ulatusid sinna samal ajal kui teistesse Euroopa riikidesse ja mille mõju on tunda kirjanduses, kunstis, ühe sõnaga kogu un­gari vaimsuses. Mahajäämine teistest oli märgatav ainult Türgi sõdade ajal,  kapita­lismi arenemises aga kuni möödunud aas­tasaja teise pooleni Habsburgide tsentralisatsioonipoliitika tõttu, mis pidas Ungarit majanduslikus mõttes Austria asumaaks ja viljaaidaks. Rahvusliku ärkamise ja uuesti­sünni aeg algas ungari vaimses elus XVIII sajandi lõpul valgustusaja mõjul ja lõi kõi­gil vaimse elu aladel ungari klassilise aja­järgu, rahvusliku klassitsismi. Sellest ajast on pärit tähtsamad Ungari kultuurilised asutused nagu Teaduste Akadeemia, Ungari Rahvamuuseum ja Rahvusteater ärkamisaja  vaimustuses rahva poolt asutatuna.